Case ID: 1156115
Sentence 2: İşin halları: Məhkum ona görə təqsirli bilinib ittiham edilmişdir ki, o, Müdafiə Nazirliyinin 651 №-li Hərbi Hissəsində müddətdən artıq həqiqi hərbi xidmət hərbi qulluqçusu kimi əsgər hərbi rütbəsində xidmət edərkən, 2016-cı ilin dekabr ayının əvvəlində, birgə kirayədə yaşadığı iş yoldaşı, həmin hərbi hissənin 4-cü taborunun 12-ci bölüyünün 1-ci taqımının 3-cü manqasının komandiri müddətdən artıq həqiqi hərbi xidmət hərbi qulluqçusu əsgər X3 ailəsinin Sumqayıt şəhərində olduğuna görə həmin ərazidə olan hərbi hissələrdən birinə keçmək istəməsinə köməklik göstərməsini və bu məqsədlə 2.500 (iki min beş yüz) manat pul vermək imkanının olduğunu bildirmiş, sonuncunun ona olan etibarından sui-istifadə etməklə aldadıb pulunu ələ keçirmək qərarına gəlmiş, guya aidiyyəti vəzifəli şəxslərə 2.500 (iki min beş yüz) manat pul verməklə bu məsələni həll edə biləcəyini müddətdən artıq həqiqi hərbi xidmət hərbi qulluqçusu Şakir Abdullayevə bildirib sonuncunu Sumqayıt şəhəri ətrafında yerləşən hərbi hissələrin birinə təyin etdirəcəyini yalandan vəd etmiş, Şakir Abdullayev də ona etibar etdiyinə görə 15-xx xxxxxx 2017-ci il tarixlərdə anası Heyvagül Abdullayeva vasitəsilə 1.000 (bir min) manat məbləğində pulu Sumqayıt şəhərində yaşadığı evin qarşısında ona çatdırmış, bundan sonra Şakir Abdullayev xx xxxxxx 2017-ci il tarixdə saat 24 radələrində yaşadığı Sumqayıt şəhəri, 18-ci mikrorayon, 20 “a” ünvanda yerləşən evin qarşısında 1.200 (bir min iki yüz) manat pulu ona vermiş, həmin vaxt Şakir Abdullayevə 300 (üç yüz) manat pulu da işi düzəldikdən sonra verəcəyini deyib oradan çıxıb getmiş, bununla da Məhkum etibardan sui-istifadə və aldatma yolu ilə özgənin əmlakını ələ keçirərək, təkrarən, dələduzluq etmişdir; Bundan başqa, o, 109 №-li Hərbi Hissənin həmlə taborunun 2-ci həmlə bölüyünün atəş dəstək taqımının qunbaraatan manqasının komandiri vəzifəsində müddətdən artıq həqiqi hərbi xidmət hərbi qulluqçusu kimi əsgər hərbi rütbəsində xidmətdə olan zaman, xx xxxx 2017-ci il tarixdə saat 08:30 radələrində, hərbi hissəni özbaşına tərk edərək xidmət yerinə qayıtmamış və xx xxxxxx 2017-ci il tarixdə görülmüş tədbirlər nəticəsində Saatlı Rayon Polis Şöbəsinin cinayət axtarış bölməsinin əməkdaşları tərəfindən tutulub Ədliyyə Nazirliyinin Penitensiar Xidmətinin Bakı İstintaq Təcridxanasına təhvil verilmiş, bununla dao, bir aydan artıq, lakin üç aydan çox olmayan müddətə hərbi hissəni özbaşına tərk etmişdir.